שיחה עם גד אולמן

ציורי קיר

הסיפור של ציורי הקיר שהגעתי אליהם לגמרי במקרה, החל משימוש בחומר הנחושת שבו היו צריבות. נחושת צרובה, שהפכה לציפוי קיר

המגמה הזו שאותו אדריכל ואחרים שפנו אליי, הצעתי להם הצעות שהיו באותו הזמן עיקר עיסוקי האמנותי , זה השילוב בין הדפס רשת ותצריב.

אנחנו מדברים על שנת 1973.

באופן הדרגתי, הלכו העבודות וגדלו במימדים שלהן, ובמידת המורכבות שבהן יכולתי לשלב בין שתי הטכניקות הללו. אם בידיעות אחרונות ,שעשיתי בשנת 1974, בית הדפוס בידיעות האחרונות, מא עד ת, היו הדפסות בדפוס משי על אלומיניום , יותר מאוחר בבית אסיה, 1978, כבר שילבתי את הטכניקה שדפוס משי שהדפיס על גבי לוחות הנחושת באספלט, שהוא החומר האוטם, הלוחות נצרבו, הושחמו, והוצמדו לקירות העץ כתצריבים.

המשכתי בכיוון של ציפויי קיר להבדיל מציורי קיר, כי הדברים לא צוירו, אלא נעשו בשחור לבן בסקיצה קטנה, ביחס של 1:10 והוגדלו בעזרת צילום, ופה נכנס הצילום למשמעותו, לא של צילום, אלא כמכשיר עזר להגדלות או להפיכת תמונות מפוזיטיב לנגטיב .

קראתי לזה צילום מעובד. הכוונה היא שמעבדת הצילום שהייתה לי באותו זמן, ובמשך הרבה שנים, היה לי חדר חושך במה שעכשיו המטבח שלי, ובו בעזרת ניסיונות והרבה סבלנות הצלחתי ליצור את הסקיצות על ידי היפוכים של נגטיבים, פילמים, שריטה בתוך פילמים והפיכתם לפוזיטיב ואז נוצר קו מעניין, או מונטאג'ים, בעזרת מכשיר ההגדלה, וכל מיני המצאות קטנות של שילוב בין ציור וצילום.

המעבדה הזו שירתה אותי גם בעבודות גרפיות שעשיתי, יצרתי פוסטרים בסגנון הפופ ארט, שנעשו, כל יחידה נעשתה בשחור לבן, אבל כשהודפסו, כמו אמני הפופארט , כמו אנדי וורהול, שבעצם יצרו הדפסי משי מפילמים וקבעו את הצבעים בהם הם יודפסו. בביקור בארה"ב בשנת 1968 שהנושא היה חם, בניו יורק, ביקרתי בסטודיואים שלהם, ובמידת האפשר ניסיתי להמשיך בדרך זו גם בישראל.

אני ממשיך בשילוב של צילום וציור עד היום, השתלטתי בשנות ה90 על המחשב, וכיום יוצר חלק גדול מעבודותיי, בסקיצות קטנות או סקיצות שאני עושה ברישום, מעלה על המחשב, מוסיף צבע הופך ועושה את כל "השטיקים" של שילוב של ציור והדפסים. ניתן להגיד שהרעיון הזה של ציפוי קירות לאזורים ציבוריים, או מבנים ריתק אותי, ובכל פעם מצאתי חומרים אחרים שהתאימו לצרכים החלליים, או לצרכי החלל.

בסינמטק בתל אביב, ב- 1980 ציור על מראות, כיוון שזה היה חלל קטן שהיה צורך להגדיל אותו.

במקומות שבהם היה חשש לונדליזם, עברתי לציפויי קיר באמייל, שהוא חומר עמיד בפני שריטות (להבדיל מנחושת), וכדומה.

כל מה שדיברתי עכשיו, היו עבודות שטוחות. דו מימדיות.

-מתי עברת לתלת מימד?

במקביל מצאתי שאפשר לצפות גם גופים גאומטריים, מכל צדדיהם בלוחות הנחושת או האלומיניום, ויצרתי גופים פיסוליים. אני לא אומר פסלים, מכיוון שהם היו דברים שבכלל לא היו קיימים, היו שונים לחלוטין מכל מה שהכרתי בתחום הזה. ב- 1984 הכניסה למלון המלך שלמה באילת, הייתה בנויה מ-22 גופים שהראשון גובהו 30 ס"מ בהפרשים של 10 ס"מ עלו לגובה מירבי של 2.40מ' . על דפנותיהם הנושא היה שיר השירים, שהתאים מאוד למלון ששמו המלך שלמה. שם המלון נתן לי את ההשראה.

באותה תקופה מצאתי שאפשר לעגל את לוחות הנחושת, התחלתי ליצור גופים פיסוליים מעוגלים. תחילה בציפויי על גבי עץ כמו הכניסה לסי אנד סאן בהרצליה שהובילה באופן טבעי ללימודי הפיסול בברונזה.

הלכתי ללמוד יקיצת ברונזה, ליצוק פסלי ברונזה אצל הפסל דניאל בהריר, עסקתי בזה כעשור, מ- 1995 עד 2005. הגעתי לפסלים רבי מידות.

הפסל האופייני ביותר לתקופה, היה פסל בכניסה לדיור מוגן "עד מאה עשרים" בהוד השרון שבה שיחקתי / הנחתי את הספרות 0 כתחתונה, 2 מעליה, ו1 הגבוהה יותר.

סי אנד סאן הרצליה זו הפעם הבולטת ביותר שבה יצרתי עבודה בקשתות ובעקומות שיותר מאוחר ולא הנחתי ממנה עד היום. מצאתי את עצמי בציפויים שאינם שטוחים, בעבודה תלת מימדית. עד לעבודה הזו עשיתי עבודות שטוחות, זה פתח בפניי את האפשרות שמאוד קסמה לי, והמשכתי אותה עד היום, של הכנסת תנועה בתוך הפיסול בעבודות הקיר שלי. הכנסת התנועה, התאפשרה באמצעות באופן טכני על ידי כיפוף של לוחות המתכת, ובאופן סימבולי זה התאים למבנה האישיותי שלי, להתנהלות שלי בעולם, כאדם שעוסק בספורט הרבה, בתנועה, משחק מטקות, נוסע באופניים, נע בתנועה עגולה.

פיסול בברונזה

גם הפיסול בברונזה היה בעקרו תנועתי, כאשר הספרות 1 ,2 ו-0 היו מעין המחשה של המקום שאליו זה כוון. יצרתי את ה-1 כטורסו של גבר צעיר, עם חזה נפוח. -2 קצת מכופף כגיל העמידה, והספרה 0 מקופלת, כדי להמחיש את הכפיפות ואת האפסיות של גיל הזקנה.

-היום, איך אתה מסתכל על זה היום?

-הייתי אז בתחושה שאני צעיר. היא העבודה אחת הטובות שלי , כיוון שהיא משלבת

היא מתייחסת לגיל בזלזול-

-היא מתייחסת לתהליך. ברוב עבודותיי, אני מסתכל אחורה, מורכבות משלושה חלקים. יש לי פה מולי שלושה כסאות, שלוש ספרות וכדומה. אני יוצר תהליך דינמי, בין ההתחלה לבין סוף התהליך. בין סוף העבודה שהיא במצב אחר, תמיד יש מצב של השתנות, של מטאמורפוזה. במקרה זה, יצרתי גם את הציפוי של הברונזה לשירותי, שהחלק העליון של הטורסו מצוחצח יותר והחזה החשוף הוא נראית הברונזה מבריקה, והולכת ונעשית כהה ואכולה יותר בהזדקנות בחלק התחתון בשולי האפס.

-מה היית רוצה לומר, לאולמן הצעיר שעשה את העבודה הזו? מה בין אולמן הצעיר שעושה אמנות על זקנה ואולמן הזקן?

-באופן אירוני אני רוצה להגיד שכל החריצות וההשקעה הגדולה באמנות שמרה לי את אותה עירנות ואמביציה כמו לאיש צעיר גם הגוף לא התכופף. אני נלחם בכל כוחי לא להיות האיש הזקן הכפוף, שמוותר בחיים ולא נלחם על עקרונותיו.

לגבי סי אנד סאן - זו הייתה עבודה משמעותית ביותר כיוון שיצרתי באופן אמנותי ביטוי לאהבת הים, או חוף הים שכל כך משמעותית בשבילי. חוף הים , הגלים, השמש, החשיפה לשמש, מילאו תפקיד מאוד חשוב במשך כל שנותיי הבוגרות ועד היום למעשה. אני קם במהלך השבוע כמה פעמים , הולך לאותה פיסת חוף שבין שמיים וארץ. בחורף משחק מטקות ובקיץ שוחה , משתובב בין הגלים.

הפסל הזה מביא את החוץ של הים, הנצנוץ בשמש והגלים לתוך חדר סגור, לתוך חלל סגור, הכניסה למבנה.

פן אחר , בשלב מסוים, התחלתי לצייר בצבע על לוחות עץ בסדרה של עבודות שנעשתה עבור בנק לאומי. על עץ. בסדרה שנבעה

השנה בשנת 2016 חזרו אליי מעיתון ידיעות אחרונות ואמרו הנה עברנו למשכן חדש בראשון לציון, ושאני אעביר את הקיר מ- 1974 למבנה החדש.

כשהעברתי את הקיר , עשיתי רפליקה תעתיק של ראשית דפוס הבלט, מגוטנברג דרך העובדים של העיתון לעידן הדיגיטלי, בו מודפס ידיעות אחרונות כיום.

כיוון שהקיר המונומנטלי היה שטוח, החלק הימני שהיה נעשה על משבצות והיה מסודר ובחשיבה דו מימדית, הופך תוך כדי התקדמות לתלת מימדי.

מה זה אומר לעשות את אותה עבודה עבור אותו הלקוח, בהפרש של 42 שנה?

היה אתגר מאוד כי הכלים שבידי היו יחסית לא מפותחים. הציור נעשה לפני תקופת המחשב , עשיתי אותו כולו במעבדה, אין בו קו אחד מצויר. כולו היה מהונדס בפוטומונטאג' של חלקים מתוך ארכיונים חלק צילומים בשחור לבן שצילמתי את העובדים אז ואת המכונות הדפוס, וחיברתי אותם על גבי משבצות.

היום, האתגר היה איך לקחת את אותו גריד מארג-משבצות, ובאותו טכניקה של שחור לבן, ליצור את התחושה של הזמן הנוכחי, של הדינמיות של הזמן הנוכחי. את הקצב המוסיקלי , העכשוויות לעומת החשיבה האנלוגית השטוחה והמרובעת של לפני 40 שנה.

הבאתי את הטענה הזו לידי ביטוי בעבודה החדשה על ידי שימוש באלכסונים, כלומר פרספקטיבות של חדירה לתוך הקיר, קווים מעוגלים, בקונוטציה כפי שעשיתי בעבודה "עד מאה ועשרים", ומסוע שיוצא מתוך הדפוס, מגיע בתנופה עד אלינו, כאלו , העין של הצופה הולכת פנימה לתוך הקיר, ויוצאת החוצה במסע של צורות שחלקן ברורות וחלקן מעובדות מחשב, ואפילו לא ניתנות לפענוח.

כל העבודה הנוכחית נעשתה על גבי המחשב, כאשר האדם שתירגם את העבודה שלי להדפסים, כדי שאבין אותו, דפקתי על השולחן, שרתי לו את הקצב שאני מעוניין להגיע , אם בהתחלה שרתי לו באך, ואמרתי לו שהקצב יהיה מרובע, או שלושה רבעים כמו המפתח המוזיקלי, עברנו לגאז .

כשישבתי מול יוני מרקוס, שהוא בעצמו איש מוסיקה, מופיע בהרכבים מוזיקליים בני זמננו, יצרנו בהבנה ההדדית את הקצב המקצבים הפנימיים של העבודה על פי מפתח מוסיקלי, שהתחיל מרמה של באך,עבר ללמוסיקה קלאסית, עבר לג'אז ובסוף יצר מוסיקה כמו של פיליפ גלאס, מוסיקה אלקטרונית בת זמננו, במודעות מאוד גבוהה. המפתיע היה, שאישה אחת פגשה אותי שראתה את הקיר , עדיין לא גמור, ואמרה, זאת יצירה מוסיקלית. היא הבחינה , היא לומדת מוסיקה, הבחינה שהיצירה היא מוסיקלית, למרות שהייתה בפועל דה פקטו יצירה ויזואלית.

לעומת זאת, העבודה המקורית, משנת 1976. אני רוצה להגיד שכל הערכים לא היו בה, היא הייתה עבודה דקורטיבית בלבד, מאוזנת כמו תשבץ היגיון.

בחזרה ל- 2016

החלק, הגמר של העבודה היה למלא את הערכים בין הלוחות בפסים שחורים. לשם כך , אושרתי לעלות על מנוף , קשור לרתמות עם מכחול ביד, ריחפתי לגבהים, כאשר אני מתכופף מעבר למנוף, והרגשתי כמו איקרוס בשעתו שהוא היה נושא הציור שלי לפני כמה שנים, וריחף בשמיים. זו הייתה סגירת מעגל, בין האמנות המצוירת שאיקרוס היה נושאה במשך שנים ארוכות, לבין פעולת הציור בחלל בגבהים.

**ריחוף**

בזמן הריחוף על המנוף לגמר, לעבודות הגמר, מילאתי חורים שחורים של הדפוס בעבודה הזו. בזמן הריחוף באה לי תובנה, הבנתי שנקודת המעוף מאפיינת את הרבה מאוד מעבודותיי. מי שהייתה פה, העבודות של המצופים, תלמידה אמרה לי שהן נעשו מפרספקטיבה מלמעלה, היא שאלה אותי אם אני חולם על תעופה, ואמרתי לה שכן. היא אומרת לי שגם היא חולמת על תעופה, ואז הבנתי עד כמה. מאז ששירתתי בחיל האוויר, וטסתי הרבה, נקודת המבט הזו, תפסה אותי וציירתי את סיני, ואת הרי סיני מלמעלה. ויותר מאוחר, גם את הים , לא מתוך הגלים עצמם, אלא במבט על. והסיומת הזו, שבידיעות אחרונות , רתום לרתמות שציירתי אותם, לפני כמה שנים, הוא רתום איקרוס, תסתכלי. הגשמתי, הקמתי לתחייה את הציור שלי.